อย่าลืม! 7หลักทรัพย์ติด Cash Balance ยาวถึง 21 ต.ค.59
ตลท.จับ DAII, NEWS, NEWS-W4, NEWS-W5, RJH, THAI,TM ติด Cash Balance เริ่ม 12 ก.ย.-21 ต.ค.59 พร้อมขยายช่วงดำเนินการ TACC, TFG, TFG-W1 ตั้งแต่วันที่ 12 ก.ย.- 30 ก.ย. 59
12 ก.ย. 2559

ตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance ดังนี้ บริษัท ไดอิ กรุ๊ป จำกัด (มหาชน) หรือ DAII และบริษัท นิวส์ เน็ตเวิร์ค คอร์ปอเรชั่น จำกัด (มหาชน) หรือ NEWS รวมทั้งใบสำคัญแสดงสิทธิในการจองซื้อหุ้นสามัญ ของบริษัท นิวส์ เน็ตเวิร์ค คอร์ปอเรชั่น จำกัด (มหาชน) ครั้งที่ 4 หรือ NEWS-W4 พร้อมด้วยใบสำคัญแสดงสิทธิในการจองซื้อหุ้นสามัญ ของบริษัท นิวส์ เน็ตเวิร์ค คอร์ปอเรชั่น จำกัด (มหาชน) ครั้งที่ 5 หรือ NEิWS-W5 และบริษัท โรงพยาบาลราชธานี จำกัด (มหาชน) หรือ RJH รวมทั้งบริษัท การบินไทย จำกัด (มหาชน) หรือ THAI พร้อมด้วยบริษัท เทคโนเมดิคัล จำกัด (มหาชน) หรือ TM โดยให้มีผลตั้งแต่วันที่ 12 ก.ย. 2559 สิ้นสุดวันที่ 21 ต.ค. 2559
ขณะที่ขยายช่วงดำเนินการ บริษัท ที.เอ.ซี. คอนซูเมอร์ จำกัด (มหาชน) หรือ TACC และบริษัท ไทยฟู้ดส์ กรุ๊ป จำกัด (มหาชน) หรือ TFG พร้อมด้วยใบสำคัญแสดงสิทธิในการจองซื้อหุ้นสามัญ ของบริษัท ไทยฟู้ดส์ กรุ๊ป จำกัด (มหาชน) ครั้งที่ 1 หรือ TFG-W1 โดยให้มีผลตั้งแต่วันที่12 ก.ย. 2559 สิ้นสุดวันที่ 30 ก.ย. 2559